ডোরা ই. অ্যাঞ্জেলাকি

ডোরা অ্যাঞ্জেলাকি নিউ ইয়র্ক বিশ্ববিদ্যালয় ট্যান্ডন স্কুল অফ ইঞ্জিনীয়ারিংয়ের স্নায়ুবিজ্ঞানের একজন অধ্যাপক। এর আগে তিনি বেলর কলেজ অফ মেডিসিনে স্নায়ুবিজ্ঞানের উইলহেলমিনা রবার্টসন প্রফেসর হিসেবে দায়িত্ব পালন করেছেন। তিনি মস্তিষ্কের কর্টিকাল এবং সাবকর্টিকাল অঞ্চলগুলোর মধ্যে বহু-সংবেদনশীল তথ্য প্রবাহ নিয়ে গবেষণা করেন। তার গবেষণার আগ্রহের মধ্যে রয়েছে স্থানিক নেভিগেশন এবং সিদ্ধান্ত গ্রহণকারী সার্কিট। তিনি ২০১৪ সালে ন্যাশনাল একাডেমি অফ সায়েন্সেসের সদস্য নির্বাচিত হন।

 প্রারম্ভিক জীবন ও শিক্ষা 
অ্যাঞ্জেলাকি ক্রিটে বড় হয়েছেন। তিনি এথেন্সের ন্যাশনাল টেকনিক্যাল ইউনিভার্সিটিতে তড়িৎ প্রকৌশল বিষয়ে পড়াশোনা করেন। স্নাতক চলাকালীন তিনি জৈবচিকিৎসা প্রকৌশল বিষয়ে আগ্রহী হন। পরবর্তী পড়াশোনার জন্য তিনি মিনেসোটা বিশ্ববিদ্যালয়ে চলে যান এবং ১৯৯১ সালে জৈবচিকিৎসা প্রকৌশলে পিএইচডি অর্জন করেন। এখানে তিনি অন্তঃকর্ণের মধ্যস্থিত ভেস্টিবুলার সিস্টেম নিয়ে কাজ করেন, যা আমাদের স্থানিক অভিযোজন এবং শরীরের ভঙ্গি নিয়ন্ত্রণ করে। অ্যাঞ্জেলাকি টেক্সাস ইউনিভার্সিটি মেডিকেল ব্রাঞ্চ এবং জুরিখ বিশ্ববিদ্যালয়ে পোস্টডক্টরাল ফেলোশিপ সম্পন্ন করেন।

 গবেষণা ও কর্মজীবন 
অ্যাঞ্জেলাকি ১৯৯৩ সালে মিসিসিপি বিশ্ববিদ্যালয়ে সহকারী অধ্যাপক হিসেবে নিযুক্ত হন। তিনি ভেস্টিবুলার সিস্টেমের সংবেদনশীল কাঠামো নিয়ে অনুসন্ধান চালিয়েছেন। ১৯৯৯ সালে তিনি সেন্ট লুইসের ওয়াশিংটন বিশ্ববিদ্যালয়ে যোগ দেন এবং ২০০৩ সালে নিউরোবায়োলজির এন্ডোড চেয়ার হন। ২০১১ সালে তিনি বেলর কলেজ অফ মেডিসিনের স্নায়ুবিজ্ঞান বিভাগের প্রধান হিসেবে নিযুক্ত হন। তিনি রাইস বিশ্ববিদ্যালয়েও একটি যৌথ পদে দায়িত্বরত আছেন।

তিনি মস্তিষ্কের কোষগুলোর মধ্যে যোগাযোগ নিয়ে গবেষণা করেন। ১৯৯৬ সালে তিনি 'প্রেসিডেন্সিয়াল আর্লি ক্যারিয়ার অ্যাওয়ার্ড ফর সায়েন্টিস্টস অ্যান্ড ইঞ্জিনিয়ার্স' লাভ করেন। তিনি মানুষ এবং প্রাইমেটদের স্থানিক অভিযোজন ও নেভিগেশন নিয়ে কাজ করেন। তিনি আচরণগত বিশ্লেষণের সাথে মাল্টি-ইলেকট্রোড রেকর্ডিং এবং মাইক্রোসিমুলেশন যুক্ত করেন। অ্যাঞ্জেলাকি অটিজমে আক্রান্ত ব্যক্তিদের নিউরাল কম্পিউটেশনের পরিবর্তনগুলো নিয়েও তদন্ত করেছেন। তিনি দেখিয়েছেন যে অটিজমে আক্রান্ত ব্যক্তিদের প্রায়শই নিউরাল উত্তেজনা এবং নিউরাল বাধার ভারসাম্যে অসামঞ্জস্য থাকে। ২০১৩ সালে তিনি 'দ্য জার্নাল অফ নিউরোসায়েন্স'-এর প্রধান সম্পাদক হন।

অ্যাঞ্জেলাকি বর্তমানে নিউ ইয়র্ক বিশ্ববিদ্যালয়ে মানুষের মস্তিষ্ক এবং কৃত্রিম বুদ্ধিমত্তার মধ্যে পার্থক্য নিয়ে গবেষণা করছেন।

 পুরস্কার ও সম্মাননা 
 ১৯৯২ ন্যাশনাল ইনস্টিটিউট অফ হেলথ পোস্টডক্টরাল ফেলোশিপ।
 ১৯৯৬ প্রেসিডেন্সিয়াল আর্লি ক্যারিয়ার অ্যাওয়ার্ড ফর সায়েন্টিস্টস অ্যান্ড ইঞ্জিনিয়ার্স।
 ২০০৬ দ্য বারানি সোসাইটি হেল্পিক-নাইলেন মেডেল।
 ২০১২ ন্যাশনাল একাডেমি অফ সায়েন্সেস প্রাডেল পুরস্কার।
 ২০১৪ ন্যাশনাল একাডেমি অফ সায়েন্সেসের সদস্য নির্বাচিত।

 ব্যক্তিগত জীবন 
অ্যাঞ্জেলাকি বেলর কলেজ অফ মেডিসিনের স্নায়ুবিজ্ঞানী জে. ডেভিড ডিকম্যানের সাথে বিবাহ বন্ধনে আবদ্ধ। তাদের দুই মেয়ে রয়েছে।

 তথ্যসূত্র 

বিষয়শ্রেণী:জুরিখ বিশ্ববিদ্যালয়ের শিক্ষক
বিষয়শ্রেণী:বেলর কলেজ অফ মেডিসিনের শিক্ষক
বিষয়শ্রেণী:গ্রিক নারী বিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রের ন্যাশনাল একাডেমি অফ সায়েন্সেসের সদস্য
বিষয়শ্রেণী:ন্যাশনাল টেকনিক্যাল ইউনিভার্সিটি অফ এথেন্সের প্রাক্তন শিক্ষার্থী
বিষয়শ্রেণী:নিউ ইয়র্ক বিশ্ববিদ্যালয়ের শিক্ষক
বিষয়শ্রেণী:ক্রিটের ব্যক্তি
বিষয়শ্রেণী:প্রেসিডেন্সিয়াল আর্লি ক্যারিয়ার অ্যাওয়ার্ড ফর সায়েন্টিস্টস অ্যান্ড ইঞ্জিনিয়ার্স বিজয়ী
বিষয়শ্রেণী:রাইস বিশ্ববিদ্যালয়ের শিক্ষক
বিষয়শ্রেণী:মিনেসোটা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিসিসিপি বিশ্ববিদ্যালয়ের শিক্ষক
বিষয়শ্রেণী:ওয়াশিংটন ইউনিভার্সিটি ইন সেন্ট লুইসের শিক্ষক
বিষয়শ্রেণী:জন্মের বছর অনুপস্থিত (জীবিত ব্যক্তি)